钦定古今图书集成/明伦汇编/氏族典/第440卷 > 贾斌
## 钦定古今图书集成/明伦汇编/氏族典/第440卷 > 贾斌

按《万姓统谱》：斌，安平人。山西行都司天城卫令史。上
言：“汉桓、灵权归宦竖，文宗受制家奴，宋徽钦听用阉
寺，皆驯致败亡。太上皇失征，亦由此辈。臣于历代直
谏尽忠之士，与恃宠宦官，录成四卷，名曰《忠佞录》，乞
刊布臣僚，庶群臣有所观感，而宦寺亦不敢纵肆矣。”
事下礼部，坐以妄言擅离职役，发回原卫为民，莫究
“所终。”